WikipédiA 

Galíciai nyelv 


A Wikipédiából, a szabad enciklopédiából 


A galíciai, gallego vagy galego nyelv (saját elnevezése galego 
vagy lingua galega - a magyar gallego forma a spanyol 
elnevezésből származik) újlatin nyelv (pontosabban inkább 
nyelvjáráscsoport), amelyet Spanyolország északnyugati 
részén, Galicia autonóm közösségben beszélnek. A terület, 
hasonlóan Baszkföldhöz és Katalóniához, nyelvi autonómiával 
rendelkezik. A galíciai történetileg felfogható a portugál nyelv 
egyik, saját sztenderdizált változattal és helyesírással 
rendelkező északi nyelvjáráscsoportjának (a két nyelv a 
középkorban még egységet alkotott, melyet galaikoportugál 
nyelvnek nevez a szakirodalom), a kiejtés szempontjából 
viszont a spanyolhoz áll közelebb, így azzal beszédben és 
írásban is kölcsönösen érthető. Bizonyos nyelvészek és 
kulturális intézmények a galíciait és a portugált (beleértve az 
utóbbi brazíliai nyelvjárásait) egyazon nyelv változatainak 
tekintik, mások - főleg maguk a galíciaiak - szerint pedig a 
portugál a galíciai újítóbb változata. 

További információk 

Galego / Lingua galega 

Portugália 

Terület Galicia 

Beszélők száma ~ 3-4 millió 

. A Wikimédia Commons tartalmaz 

Történet, nyelvi státusz 


A galíciai nyelv felfogható a portugál nyelv Spanyolországban beszélt, régiesebb változatának. Mindkét 
nyelv az Ibériai-félsziget északnyugati csücskében kialakult latin nyelvjárások folytatásából, a 
gallegoportugál vagy óportugál nyelvtől vált le 14. században, majd a terület araboktól való 
visszafoglalásával a délre terjedt nyelvváltozatok sztenderdizálásából a portugál, míg az északi, hangtanilag 
a spanyolhoz közelebb álló nyelvjárásokból pedig a galíciai alakult ki. A galíciai anyanyelvűek maguk a 
nyelvüket önállónak tartják, azzal érvelve, hogy nem csupán beszélt, hanem írott nyelv is, évszázadokra 
visszatekintő hagyományokai és irodalommal. A nyelv önállósága legalább annyi érvvel alátámasztható, 
mint amennyivel cáfolható. Spanyolországban a hivatalos kasztíliai spanyol mellett második hivatalos 
nyelvként ismerik el Galícia autonóm közösségben. 

A sztenderd nyelv és a nyelvjárások 


A sztenderd, illetve írott galíciai és a ténylegesen beszélt változatok között sokkal nagyobb az eltérés, mint a 
spanyol esetében. A „sztenderd galíciai” gyakorlatilag nem is létezik, csak a média nyelvében. Mivel a 
gallegót sokáig csak az iskolázatlan, falusi rétegek „spanyol tájszólás”-ának tekintették, a műveltebb, 
városiasodon lakosság áttért a kasztíliai használatára, ennélfogva a mai galíciai anyanyelvűek többsége is 
falusi születésű, és valamilyen, a spanyollal erősen kevert nyelvváltozatot beszél. Ez a keveredés nemcsak a 
szókincsben, hanem a nyelvtani elemek szintjén is mutatkozik (pl. egyes nyelvjárásokban a spanyol el, la, 
los, las határozott névelőt használják). Bizonyos nyelvjárások ugyanakkor hangtanilag inkább a portugálra 
hasonlítanak (pl. [u]-ként valósul meg a hangsúlytalan szóvégi /o/). A táj szólásokban ezenkívül gyakran 
megjelenik a mássalhangzóra végződő szavak - főleg a főnévi igenév - végén egy [e] magánhangzó, amely 
a sztenderd nyelvben nincs meg (pl. sztenderd/írott nyelvi falar ’beszél’ -► népnyelvi falare). A nyelvjárási 
tagoltság miatt sok gallego szó többféle alakban is él (pl. dicir ~ decir ~ decer ~ dicer ’mond’, grazas ~ 
gracias ~ gracirías 'köszönöm’, se ~ si ’ha’, ti ~ tu ’te’ stb.). 


Eltérések a portugál nyelvtől 


A galíciai az újító portugállal szemben konzervatív nyelvváltozat. A portugáltól alapvetően hangtanilag 
különbözik, ennek megfelelően saját helyesírást alakított ki, amely bizonyos pontokon eltér a sztenderd 
portugál helyesírástól. Az egyik legfőbb különbség a portugálra jellemző orrhangok, illetve zöngés sziszegő 
és palatális réshangok hiánya: ehelyett a spanyolban is megtalálható [s], illetve [0] hangokat használják; a 
portugálban a ch-val jelölt magyar s hangnak a galíciaiban cs felel meg, míg a portugálban a j, illetve e, i 
előtt g-vel is jelölt zs hangnak a gallegóban az x-szel jelölt magyar s felel meg. Ennek megfelelően a 
portugál junta a galíciaiban xunta, az orrhangú végződésú portugál naqáo [n0 ' sáw] ’nemzet’ szónak a 
galíciaiban nazón [na ' 0orj] felel meg (vö. spanyol náción [na ' 0jon] vagy [na ' sjonj). A galíciai rendelkezik 
ezenkívül egy sajátos hanggal, amely sem a portugálban, sem a spanyolban nem található meg önálló 
fonémaként: ez az ún. veláris n, amelyet írásban az nh kapcsolat jelöl, például az unha [uqa] ’egy’ szóban. 
(Mindazonáltal ez magánhangzók között nagyon ritkán fordul elő.) 

Az igeragozási rendszerben szintén konzervatív tulajdonság a portugállal és a spanyollal szemben, hogy a 
többes szám második személyű igealakban megőrződött a -d-, például falades (vö. óspanyol fablades, de: 
portugál falais, modern spanyol habláis < latin FABULATIS) ’beszéltek’. 


Jellemző eltérések a spanyol nyelvtől 


A spanyol és a galíciai nagyon hasonlóan hangzanak és kölcsönösen is jól érthetőek, ezért avatatlan fül 
számára nehéz is őket egymástól megkülönböztetni. Néhány jellegzetes ponton azonban eltérnek, ami 
fogódzó lehet a két nyelv megkülönböztetésében; ezeket az alábbiakban ismertetjük. 







A galíciaiban a latin é-ből és ő-ból származó jellegzetes spanyol ie és ue kettőshangzók 
helyén sima e és o hangokat találunk 


■ spanyol: bien ’jól’, siempre 'mindig’, tierra 'föld’; fuente 'forrás', nuevo ’új’, sueno 'álom' 

■ galíciai: ben 'jól', sempre 'mindig’, terra 'föld'; fonté 'forrás’, novo 'új', sono/sono 'álom / álom 
[alvás]’ 

A spanyol (és portugál) cua-, gua- csoportoknak a galíciai szavak többségében ca-, ga- 
felel meg 

■ spanyol: cuando 'amikor’, cuatro 'négy’, guardar 'őriz', agua ’víz’ 

■ galíciai: cando 'amikor', catro 'négy', gardar 'őriz', auga ’víz’ 

A spanyol j [x], y [ j] hangoknak a galíciaiban II [ j] vagy x [J] (magyar s) felel meg 

■ spanyol: dijo [' dixo] 'mondta’, ojo [' oxo] 'szem’, mujer [mu ' x£r] ’nő’, ya [ja] ’már’ 

■ galíciai: dixo [' dijo] 'mondta’, ollo [' ojo] 'szem’, muller [mu 1 jer] ’nő’, xa [Ja] ’már’ 

A spanyol n és II helyén a galíciaiban n és I található, illetve - bizonyos szavakban - 
fordítva 

■ spanyol: ano ’év’, estrella 'csillag', camino ’(megtett) út’, ganar 'nyer' 

■ galíciai: ano ’év’, estrela 'csillag', camino ’(megtett) út’, ganar 'nyer' 


írás és kiejtés 


A galíciai ábécé 23 betűből áll: a, b, c, d, e, f, g, h, i, l, m, n, rí, o, p, q, r, s, t, u, v, x, z. 


Magánhangzók 

A sztenderd galíciai hangsúlyos helyzetben hét magánhangzó-fonémával rendelkezik: /a/, lel, /£/, l\l, lol, 
/Dl, /u/; hangsúlytalan szótagban csak öttel: /a/, lel, /i /, lol, /u/. A helyesírás ezeket öt magánhangzóbetűvel 
jelöli (a, e, i, o, u), vagyis nem tesz különbséget az lel és /£/, illetve az lol és /Dl között: este [' este] ’ez’, 
Deus [' d£us] 'Isten’, illetve todo [' toőo] 'minden’, nőve [' no|3e] 'kilenc’. 


Mássalhangzók 

Az alábbiakban csak a magyartól eltérő ejtésű mássalhangzók és kettősbetűk szerepelnek. 

■ b, v - a spanyolhoz hasonlóan szókezdő helyzetben, valamint az mb, nv kapcsolatokban 
magyar b, máskor lágy - a két ajak közötti réssel képzett - v [(!]. 

■ c - a ce, ci csoportokban nyelvjárástól függően vagy az angol thing szó th- jához hasonló hang 
[0], vagy magyar sz [s]; máskor magyar k. 

■ eh - magyar cs [tj], 

■ d - szó elején, valamint az Id, nd csoportokban magyar d, máskor lágy d [ö], hasonlóan az 
angol this szókezdő mássalhangzójához. 

■ g (e, i előtt gu) - nyelvjárástól függően kétféle ejtése lehetséges. A keleti nyelvjárásokban és a 
sztenderd nyelvben szókezdő helyzetben, valamint az ng csoportban magyar g, máskor lágy g 




[y]; a nyugati nyelvjárásokban minden helyzetben a spanyol y-hez hasonló zöngétlen veláris 
réshang [x] (lásd még: gheada). 

■ h - néma, nem ejtik. 

■ II - nyelvjárástól függően palatalizált I [Á], vagy a magyar j-hez hasonló [j]. 

■ n - szó végén veláris n, azaz, mint a magyar harang szó n-je vagy az angol -ing végződés [g], 
máskor magyar n. 

■ nh - betűkapcsolat, amely magánhangzók között a veláris n [g] hangot jelöli; csak néhány, 
főleg az unha ’egy’ (nőnemben) szóban és származékaiban fordul elő. 

■ n - magyar ny. 

■ qu - betűkapcsolat, amely e, / előtt a magyar k hangot jelöli. 

■ s - a magyar sz-hez hasonló, de annál kissé hátrébb, emelt nyelvheggyel képzik. 

■ x - magyar s [J], vagy bizonyos szavakban a ksz hangcsoportnak felel meg. 

■ z - nyelvjárástól függően vagy az angol thing szó th- jának megfelelő hang [0], vagy magyar sz 
Is]. 


Hangsúly 

A galíciai hangsúly, amennyiben a helyesírás nem jelöli, az utolsó előtti szótagra esik az egyszerű 
magánhangzó, az egyszerű magánhangzó + s, n vagy ns végződésű szavakban, míg az utolsó szótagra esik 
az az, au, ei, eu, iu, oi, ou, ui diftongusra, illetve az e diftongusokat követő -n, -s vagy -ns végződésű, 
valamint az egyéb mássalhangzóra végződő szavakban. Az ezektől való eltérést minden esetben ékezettel 
jelölik, továbbá akkor is, ha a hangsúly egy magánhangzó mellett lévő z-re vagy n-ra esik - ebben az esetben 
azt is jelöli az ékezet, hogy a hangsúlyos i/u nem kettőshangzó része, hanem hiátussal ejtendő, vagyis 
szótagalkotó. 

Nyelvi példák 


Néhány kifejezés összehasonlítása 


Magyar 

Galíciai (sztenderd) 

Galíciai (újító) 

Portugál 

Spanyol 

jó reggelt 

bo dia / bős días 

bons días 

bőm dia / bons días 

buenos días 

hogy hívnak? 

Como te chamas? 

cCómo te llamas? 

szeretlek téged 

quérote / ámote 

amo-te 

te quiero / te amo 

elnézést 

desculpe 

disculpe 

köszönöm 

grazas / gracinas 

obrigado 

obrigado 

gracias 

üdvözlöm 

benvido 

bem-vido 

bem-vindo 

bienvenidos 

viszontlátásra 

adeus 

adiós 

igen 

si 

sim 

sí 

nem 

non 

nőm 

náo 

no 

kutya 

can 

cam 

cáo 

perro 

nagyapa 

avó /a ' bo/ 

avő 

'* le ' vo/ 

abuelo 

újság 

xornal 

jómat 

periódico, diario 

tükör 

espello 

espelho 

espejo 





Példaszöveg 

Példaként állón itt Az emberi jogok egyetemes nyilatkozata első cikkelye négy különböző nyelvváltozatban: 

■ galíciaiul 

Todos os seres humanos nacen libres e iguais en dignidade e dereitos e, dotados como 
están de razón e conciencia, débense comportar fraternalmente uns cos outros. 

■ portugálul: 

Todos os seres humanos nascem livres e iguais em dignidade e em direitos. Dotados de 
razáo e de consciéncia, devem agir uns para com os outros em espírito de fraternidade. 

■ spanyolul: 

Todos los seres humanos nacen libres e iguales en dignidad y derechos y, dotados como 
están de razón y conciencia, deben comportarse fraternalmente los unos con los otros. 

■ asztúriai nyelvjárásban 

Tolos seres humanos nacen llibres y iguales en dignidá y drechos y, pola mór de la razón y 
la conciencia de so, han comportase hermaniblemente los unos colos otros. 

■ magyar fordítás 

Minden emberi lény szabadon születik, és egyenlő méltósága és joga van. Az emberek, 
ésszel és lelkiismerettel bírván, egymással szemben testvéri szellemben kell, hogy 
viseltessenek. 


Hangminta 

■ Idézet Saint-Exupéry: A kis herceg című műből galíciai nyelven (https://web.archive. 0 rg/web /2 

0070626182724/htt]D://www3. germanistik.uni-halle.de/prinz/sprachen/022.htm) 


Galíciai zene 

■ Lucia Pérez: O Incio. (https://www.youtube.com/watch?v=V4KEh7kGSGA) a YouTube-on 

(galíciaiul) 

■ Lucia Pérez: Torres de Compostela. (https://www.youtube.com/watch?v=eVxr5vWF888) a 

YouTube-on (galíciaiul) 


Érdekesség 


A spanyolamerikaiak a bizalmas nyelvben gallegónak neveznek minden európai „spanyolt”, akik számukra 
furcsa vagy érthetetlen „spanyol nyelvjárásban” (főleg katalán nyelven, galíciaiul, vagy andalúz 
nyelvjárásban) beszélnek. 

Források 


A világ nyelvei. Fodor István főszerk. Budapest: Akadémiai Kiadó. 1999. ISBN 9630575973 


















További információk 


■ (magyarul) XX. századi galego próza (http://ujnautilus.info/?q=node/67) 

■ (magyarul) Galego világ - Válogatás a galego irodalomból (http://www.napkut.hU/naput_2004/2 
004_07/tartalom. html) 

■ (magyarul) Az ELTE BTK Romanisztikai Intézetéhez tartozó Gaelgo Központ honlapja (http://g 
alegokozpont.uw.hu/) 

■ (magyarul) A spanyolországi önkormányzati és nyelvtörvények (http://www.jakabffy.ro/magyark 
isebbseg/index.php?action=cimek&lapid=8&cikk=m980118.htm) 

■ (magyarul) Galícia önkormányzati törvénye (https://web.archive.org/web/20081203193633/htt 
p://www.hhrf.org/magyarkisebbseg/9801/m980120.htm) 

■ (angolul) A galego nyelv rövid története - angolul, spanyolul, galegóul, franciául (https://web.ar 
chive.org/web/20071022014020/http://www.escuelaparalaia.com/indice.php?%2Fen%2Fwalk- 

around-galicia%2FC205%2F) 

■ (galíciaiul) Reál Academia Galega (galíciai nyelvi akadémia) (http://www.realacademiagalega.o 

rg /) 

■ (spanyolul) Adatok a nyelvről a Xunta de Galícia (galíciai önkormányzat) oldalán (https://web.a 
rchive.org/web/20070704201522/http://www.xunta.es/linguagalega/datos_basicos_de_la_leng 

ua_gallega) 

■ (angolul) Ethnologue (https://web.archive.Org/web/20080328094338/http://www.ethnologue.co 
m/show_language.asp?code=glg) adatjelentés a galíciai nyelvről 

■ (angolul) A galíciai az Omniglot.com oldalon (http://www.omniglot.com/writing/galician.htm) 


A lap eredeti címe: „https://hu.wikipedia.org/w/index.php?title=Galiciai_nyelv&oldid=22800282” 


A lap utolsó módosítása: 2020. június 30., 21:02 

A lap szövege Creative Commons Nevezd meg! - így add tovább! 3.0 licenc alatt van; egyes esetekben más módon 
is felhasználható. Részletekért lásd a felhasználási feltételeket. 


























